[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Harri Tiido: hundiso\u0303dalased Hiina diplomaatias"}, {"text_idx": "#000004", "text": "Vikerraadio saatesarjas \"Harri Tiido taustajutud\" on seekord vaatluse all Hiina diplomaatide ka\u0308itumismudel, mida nimetatakse \"hundiso\u0303dalaste\" diplomaatiaks. Diplomaatiasse siirdus termin tulenevalt sellest, et Hiina diplomaadid hakkasid ka\u0308ituma asukohariikides varasemast erinevalt, ma\u0308rgib Tiido."}, {"text_idx": "#000005", "text": "Paar na\u0308dalat tagasi pa\u0308lvis Prantsusmaa strateegiliste uuringute fondi Hiina ja Aasia ekspert Antoine Bondaz Twitteris Hiina Pariisi saatkonna ta\u0308helepanu. Nimelt tituleeris Hiina suursaadik Lu Shaye teda so\u0303napaariga \"petite frappe\", mida vo\u0303iks vist to\u0303lkida kui \"va\u0308ike suli\" \"va\u0308ike pa\u0308tt\" vo\u0303i \"va\u0308ike huligaan\"."}, {"text_idx": "#000007", "text": "Hiina suursaadiku olla enesest va\u0308lja viinud to\u0303ik, et Bondaz kaitses Prantsusmaa parlamendisaadikute otsust ku\u0308lastada Taiwani. Saadiku sa\u0308utsu peale sai Bondaz tublisti avalikku toetust, mis omakorda a\u0308rritas saatkonda ja suursaadikut veel enam."}, {"text_idx": "#000008", "text": "Saatkond u\u0308llitas pika kommu\u0308nikee, milles su\u0308u\u0308distas uurijat Hiina diplomaatilise esinduse pidevas ahistamises ning ma\u0308rkis, et nad reageerisid vaid u\u0308he \"hullumeelse hu\u0308a\u0308a\u0308ni\" provokatsioonidele. Seega la\u0308ks keelepruuk veelgi ra\u0308igemaks. Ja kui Prantsusmaa Euroopa asjade minister saadiku vaibale kutsus, vastas too, et tal ei ole aega... kah pretsedenditu reageering."}, {"text_idx": "#000009", "text": "Konkreetselt hiinlaste Pariisi-saadiku puhul ei olevat see esimene kord, kui ta agressiivse so\u0303navalikuga silma torkab, sama olevat toimunud ka tema eelmises teenistuskohas Kanadas. Kuid vaatlejad panid suursaadik Lu ka\u0308itumise laiemasse Hiina diplomaatide ka\u0308itumismudeli konteksti, mida nimetatakse \"hundiso\u0303dalaste\" diplomaatiaks. Praeguseks on see termin juba mitu aastat kasutusel olnud."}, {"text_idx": "#000010", "text": "Pa\u0308rit on so\u0303nau\u0308hend \"hundiso\u0303dalane\" samanimelise filmi pealkirjast. Linateose esimene osa jo\u0303udis ekraanidele aastal 2015, kuid to\u0303eliseks hitiks kujunes selle ja\u0308rg, \"Hundiso\u0303dalane 2\", mis esilinastus aastal 2017. Tegemist on \"Rambo\"-stiilis ma\u0308ruliga, milles mingi rikkuri tapmise eest vanglas viibinud Hiina eriu\u0308ksuslane kolib vabanedes Aafrikasse, kus tal avanevad a\u0308a\u0308retud vo\u0303imalused vo\u0303idelda USA palgaso\u0303duritega, kaitsta kohalikku elanikkonda ja ka hiinlastest immigrante."}, {"text_idx": "#000011", "text": "Diplomaatiasse siirdus termin aga tulenevalt sellest, et Hiina diplomaadid, eriti noorema po\u0303lvkonna omad, hakkasid ka\u0308ituma asukohariikides varasemast erinevalt. U\u0308ldiselt iseloomustas Hiina diplomaatilist ka\u0308itumist viimastel ku\u0308mnenditel mahedus ja ja\u0308rskude va\u0308ljendite va\u0308ltimine."}, {"text_idx": "#000012", "text": "Taustaks oli tollal ilmselt Deng Xiaopingi tuntud maksiim, et \"varja oma jo\u0303udu ja oota oma aega\". Nu\u0308u\u0308d aga on Hiina Kompartei eesotsas Xi Jinpingiga valinud ennast julgemalt kehtestava poliitika koos vastava va\u0308ljenduslaadiga."}, {"text_idx": "#000013", "text": "\"Hiina majanduslik ja so\u0303jaline vo\u0303imsus on kasvanud, kuid viimasel ajal on majandusareng paraku aeglustunud.\""}, {"text_idx": "#000014", "text": "Xi vo\u0303imuletulek ning vo\u0303imu keskendumine tema ka\u0308tesse koos praeguseks juba Mao Zedongi sarnase isikliku seisundiga Hiina vo\u0303imuladvikus on pannud Pekingi ka\u0308itumisele tugeva pitseri. Hiina majanduslik ja so\u0303jaline vo\u0303imsus on kasvanud, kuid viimasel ajal on majandusareng paraku aeglustunud ja selle varjus on to\u0303usul natsionalistlike meeleolude o\u0303hutamine ja va\u0308lisvaenlase otsimine."}, {"text_idx": "#000015", "text": "Vaatlejate arvates on lisapo\u0303hjus ka po\u0303lvkonnavahetus diplomaatide seas. Uus po\u0303lvkond on palju varmam ka\u0308ituma avalikult ja ru\u0308ndavalt. Omalt poolt pean ku\u0308ll lisama, et noored Hiina diplomaadid ei teeks midagi, millel ei oleks juhtkonna kindlat heakskiitu. Ku\u0308ll aga on noorele po\u0303lvkonnale omane sotsiaalmeedia laiem kasutamine ja \"hundiso\u0303dalaste\" u\u0308ks lemmikkanaleid na\u0308iksegi olevat Twitter, mis muide on Hiinas eneses keelatud."}, {"text_idx": "#000016", "text": "Hiina ja \"Viie Silma\" riigid"}, {"text_idx": "#000017", "text": "Terminina olevat \"hundiso\u0303dalaste\" kasutamine Hiina diplomaatide kohta na\u0308inud ilmavalgust esmakordselt u\u0308hes BBC hiinakeelses saates. Pekingi esindajate ka\u0308itumist vo\u0303rreldi mainitud ma\u0308rulifilmi kangelasega aga esmakordselt kuulu ja\u0308rgi kaks aastat tagasi juulis."}, {"text_idx": "#000018", "text": "Siis hakanud Hiina tollane Pakistani saatkonna no\u0303unik Zhao Lijian, ru\u0308ndama Twitteris a\u0308gedalt Ameerika U\u0308hendriike. Ta ladus va\u0308lja ko\u0303ik ameeriklaste patud seoses rassismiga, tulude ebavo\u0303rdsusega ja relvade kontrollimatu kasutamisega ning vo\u0303ttis teema kokku va\u0308itega, et ameeriklased vo\u0303iksid parem vaikida, selle asemel, et Hiinat inimo\u0303iguste rikkumise eest arvustada."}, {"text_idx": "#000019", "text": "Zhao ise teenis sellega u\u0308lenduse ning on praegu u\u0308ks kolmest Hiina va\u0308lisministeeriumi ko\u0303neisikust. Ja ja\u0308rsk ko\u0303nepruuk olla talle omane ka praegu. Zhao eeskujul olevat ka u\u0308leja\u0308a\u0308nud diplomaadid u\u0308le maailma hakanud sellist ka\u0308itumist omaks vo\u0303tma."}, {"text_idx": "#000021", "text": "Zhao teatas, et hoolimata silmade arvust vo\u0303iksid kritiseerijad ettevaatlikud olla, muidu vo\u0303idakse neil silmad va\u0308lja torgata ja nad vo\u0303ivad pimedaks ja\u0308a\u0308da Hiina suvera\u0308a\u0308nsuse, julgeoleku ja arenguhuvide kahjustamise eest."}, {"text_idx": "#000022", "text": "Hiina suursaadik Londonis on selgitanud, et \"hundiso\u0303dalase\" termin on ekslik, sest Pekingi va\u0308lispoliitika olla tegelikult \"so\u0303ltumatu, rahule suunatud poliitika\". Kuid ta lisas, et aeg-ajalt on paraku vaja ka tugevat ka\u0308tt kasutada. Ning \"kus on hunt, seal on ka so\u0303dalane\", ta\u0308iendas ta Twitteris."}, {"text_idx": "#000023", "text": "Pekingi hundiso\u0303dalase mentaliteet vo\u0303ib aga hakata vastulo\u0308o\u0308ke andma. Kaubandusmeetmed Austraalia vastu, sanktsioonid Euroopa Liidu esindajatele, Euroopa uurimisasutustele ja uurijatele panid na\u0308iteks ku\u0308sima\u0308rgi alla Hiina ja Euroopa Liidu vahel allkirjastatud investeeringute lepingu ratifitseerimise. Kuid kinolinalt tavaellu astunud \"hundiso\u0303dalane\" on ilmselt tulnud, et ja\u0308a\u0308da."}, {"text_idx": "#000028", "text": "\"Va\u0308lisilm\": Hiina vo\u0303ttis ette neile ebasobivaid u\u0308tlusi teinud ro\u0303ivatootjad"}, {"text_idx": "#000029", "text": "Financial Times: 2021. aastal kasvab maailmamajandus prognoositust va\u0308hem"}, {"text_idx": "#000030", "text": "Va\u0308lisminister ei kommenteeri Hiina diplomaadi riigist va\u0308ljasaatmist"}, {"text_idx": "#000031", "text": "Uuring: Hiina kasutab riigi antud laene poliitilise relvana"}, {"text_idx": "#000032", "text": "Eesti liitus kahe avaldusega, milles taunitakse Hiina ka\u0308itumist koroonakriisis"}, {"text_idx": "#000033", "text": "USA aruanne: Hiina on su\u0308u\u0308di uiguuride genotsiidis"}, {"text_idx": "#000034", "text": "Harri Tiido: Kuu peale kippumisest"}, {"text_idx": "#000036", "text": "Harri Tiido: no\u0303ukogude inimesest ehk homo sovieticusest"}, {"text_idx": "#000045", "text": "La\u0308a\u0308nemets: vaesust maksustades riik jo\u0303ukamaks ei saa"}, {"text_idx": "#000046", "text": "Ukraina kaitsejo\u0303ud teatasid 17 o\u0303huru\u0308nnakust Vene objektide pihta"}, {"text_idx": "#000050", "text": "Vastloodud avatud vo\u0303istlusklassis ja\u0308a\u0308b MK-etapi bassein tu\u0308hjaks"}]